 Ezikiel 44  O wee si nọnụ ụzọ ámá nke ebe nsọ ahụ kpọghachi m, bụ ọnụ ụzọ ámá nke dị ná mpụta, nke chere ihu nebe ọwụwa anyanwụ, e mechikwara ya emechi.Jehova wee sị m: Ọnụ ụzọ ámá a ga-emechi emechi mgbe niile. A gaghị emeghe ya emeghe, ọ dịghịkwa mmadụ ọ bụla ga-esi na ya bata; nihi na Jehova, bụ Chineke Izrel, esiwo na ya bata, ọ ga-emechi emechi mgbe niile.Otú ọ dị, onyeisi ga-anọdụ ọdụ nime ya dị ka onyeisi, ka o wee rie achịcha nihu Jehova. Ọ ga-esi nụzọ e si aga nihe owuwu ụzọ mbata nke ọnụ ụzọ ámá bata, ọ bụkwa nụzọ ahụ ka ọ ga-esi pụọ.O wee si nọnụ ụzọ ámá dị nebe ugwu kpọta m nihu Ụlọ ahụ, ka m wee hụ, ma, lee! ebube Jehova jupụtara nụlọ Jehova. M wee gbuo ikpere nala, kpudo ihu nala.Jehova wee sị m: Nwa nke mmadụ, chebara ihe a echiche, jiri anya gị hụrụ, jirikwa ntị gị nụrụ ihe niile m na-agwa gị banyere ụkpụrụ niile nke ụlọ Jehova na iwu niile na-achị ya, chebarakwa ọnụ ụzọ e si abanye nỤlọ a echiche, tinyere ọnụ ụzọ niile e si apụ nebe nsọ.Gwakwa Nnupụisi, ya bụ, ụlọ Izrel, sị, Nke a bụ ihe Ọkaakaa Onyenwe anyị Jehova kwuru: O zuworo unu, unu ụlọ Izrel. Ihe arụ niile unu na-eme akarịwo,mgbe unu kpọbatara ndị mba ọzọ a na-ebighị úgwù nobi, ndị a na-ebighịkwa úgwù nanụ ahụ, ka ha nọrọ nebe nsọ m, bụ ụlọ m, iji merụọ ya; mgbe unu chụrụ nri m nàjà, ya bụ, abụba na ọbara, ma ha nọ na-emebi ọgbụgba ndụ m nihi ihe arụ niile unu na-eme.Unu arụghịkwa ọrụ unu kwesịrị ịrụ nihe nsọ m, unu ahọpụtaghịkwa ndị ọzọ ka ha bụụrụ unu ndị na-elekọta ọrụ e kwesịrị ịrụrụ m nebe nsọ m.Nke a bụ ihe Ọkaakaa Onyenwe anyị Jehova kwuru: Ọ dịghị onye mba ọzọ a na-ebighị úgwù nobi, onye a na-ebighịkwa úgwù nanụ ahụ, nke ga-abata nebe nsọ m, ya bụ, onye mba ọzọ ọ bụla nọ netiti ụmụ Izrel.Ma ndị Livaị ga-eji isi ha buru njehie ha. Ọ bụ ha hapụrụ m gaa nebe dị anya mgbe Izrel, ndị si nebe m nọ kpafuo, nọ na-eso arụsị ha ndị na-asọ oyi ka nsị.Ha ga-abụ ndị na-eje ozi nebe nsọ m dị ka ndị na-elekọta ọnụ ụzọ ámá nke Ụlọ ahụ, bụrụkwa ndị na-eje ozi nỤlọ ahụ. Ọ bụ ha ga-egbu anụ a ga-eji chụọ àjà a na-esurecha nọkụ nakwa àjà a ga-achụ maka ndị ọzọ, ha ga-eguzo nihu ha na-ejere ha ozi.Ha nọ na-ejere ha ozi nihu arụsị ha ndị na-asọ ka nsị wee ghọọrọ ụlọ Izrel ihe ịsụ ngọngọ nke na-eme ka ha jehie, ọ bụ ya mere m ji welie aka ime ha ihe, ka Ọkaakaa Onyenwe anyị Jehova kwuru. Ha ga-eji isi ha buru njehie ha.Ha agaghịkwa abịa nihu m ịbụrụ m ndị nchụàjà ma ọ bụ bịa nso nihe m ọ bụla dị nsọ, bụ ihe ndị kasị nsọ. Ihere ga-eme ha, ha ga-ejikwa isi ha buru ihe si nihe arụ ha niile pụta.M ga-emekwa ka ha bụrụ ndị na-elekọta ọrụ e kwesịrị ịrụ nỤlọ m, nihe metụtara ozi niile a na-eje na ya nakwa ihe niile a ga-eme na ya.Ndị nchụàjà bụ ụmụ Livaị, ụmụ Zedọk, ndị rụrụ ọrụ e kwesịrị ịrụ nebe nsọ m mgbe ụmụ Izrel si nebe m nọ kpafuo, ga-abịa nihu m jeere m ozi. Ha ga-eguzokwa nihu m na-eche abụba na ọbara nihu m, ka Ọkaakaa Onyenwe anyị Jehova kwuru.Ọ bụ ha ga na-abata nebe nsọ m, ọ bụkwa ha ga-abịa nebe tebụl mụ dị na-ejere m ozi. Ha ga na-arụkwa ọrụ e kwesịrị ịrụrụ m.Ọ ga-erukwa na mgbe ha na-abanye nọnụ ụzọ ámá nke ogige dị nime, ha ga-eyi ákwà linin. Ha agaghịkwa eyi ákwà ajị anụ mgbe ha na-eje ozi nọnụ ụzọ ámá nke ogige dị nime nakwa nime ime.Ọ bụ ákwà isi e ji linin mee ka ha ga-eke nisi, ha ga-eyi uwe úkwù e ji linin mee. Ha agaghị eyi ihe ọ bụla ga-eme ka ọsụsọ gbaa ha.Mgbe ha chọrọ ịga nogige dị ná mpụta, bụ ogige dị ná mpụta ebe ndị ọzọ nọ, ha ga-eyipụ uwe ha na-eyi eje ozi, ha ga-edebekwa ha nụlọ dị nsọ ndị a na-anọ eri ihe ma yiri uwe ọzọ, ka ha ghara iji uwe ha doo ndị mmadụ nsọ.Ha agaghị akpụ isi ha, ha agaghịkwa ahapụ ntutu isi ha ka ọ wụsara awụsa. Ha aghaghị iji ihe chịkọta ntutu isi ha.Ndị nchụàjà agaghị aṅụ mmanya ọ bụla mgbe ha batara nogige dị nime.Ha agaghị alụ nwaanyị di ya nwụrụ ma ọ bụ nwaanyị a gbara alụkwaghịm, kama ọ bụ ụmụ agbọghọ na-amaghị nwoke a mụrụ nụlọ Izrel ma ọ bụ nwaanyị di ya nwụrụ nke bụbu nwunye onye nchụàjà ka ha ga-alụ.Ha ga-akụzikwara ndị m ihe dị iche nihe dị nsọ na ihe rụrụ arụ. Ha ga-emekwa ka ha mara ihe dị iche nihe na-adịghị ọcha na ihe dị ọcha.Mgbe ọ bụla e nwere okwu ikpe, ha onwe ha ga-ekpe ya. Ha ga-ejikwa mkpebi ikpe m kpee ya. Ha ga-edebekwa iwu m na ụkpụrụ m niile banyere oge ememme m niile, ha ga-edokwa ụbọchị izu ike m nsọ.Ọ gaghị abịa ozu mmadụ nso bụ nke ga-eme ka ọ ghara ịdị ọcha, kama ha nwere ike ime onwe ha ka ha ghara ịdị ọcha ma ọ bụrụ ozu nna ha ma ọ bụ nne ha ma ọ bụ nwa ha nwoke ma ọ bụ nwa ha nwaanyị ma ọ bụ nwanne ha nwoke ma ọ bụ nwanne ha nwaanyị nke na-alụbeghị di.Mgbe e mesịrị ka ọ dị ọcha, a ga-agụpụrụ ya ụbọchị asaa.Ụbọchị ọ ga-abata nebe nsọ ahụ, nogige dị nime, iji jee ozi nebe nsọ ahụ, ọ ga-achụ àjà mmehie ya, ka Ọkaakaa Onyenwe anyị Jehova kwuru.Ọ ga-aghọkwa ihe nketa ha: Abụ m ihe nketa ha. Unu enyekwala ha ihe onwunwe ọ bụla nIzrel: Abụ m ihe onwunwe ha.Àjà ọka na àjà mmehie na àjà ikpe ọmụma, ọ bụ ha ga na-eri ha. Ihe ọ bụla a raara nye nIzrel ga-aghọ nke ha.Nke kasị mma nime mkpụrụ mbụ niile kara aka nime ihe niile na onyinye ọ bụla nime onyinye niile unu na-enye ga-abụ nke ndị nchụàjà; unu ga-enyekwa onye nchụàjà ntụ ọka nke si ná mkpụrụ mbụ unu, iji mee ka ngọzi dịkwasị ụlọ gị.Ndị nchụàjà agaghị eri anụ nwụrụ anwụ ma ọ bụ anụ ufe ọ bụla ma ọ bụ anụ ọhịa a dọgburu adọgbu. 